ai4bharat/Pralekha huggingface dataset:
நிதி அமைச்சகம்
2-வது நிதி மற்றும் மத்திய வங்கிப் பிரதிநிதிகள் கூட்டத்தின் தொடக்க நிகழ்ச்சியில் மத்திய தகவல் ஒலிபரப்புத்துறை அமைச்சர் திரு அனுராக் சிங் தாக்கூர் உரையாற்றினார்
ஜி-20 நிதி அமைச்சர்கள் மற்றும் மத்திய வங்கி ஆளுநர்கள் பங்கேற்கும் முதல் கூட்டம் கர்நாடக மாநிலம் பெங்களூருவில் பிப்ரவரி 24 மற்றும் 25-ந் தேதிகளில் நடைபெறவுள்ளது. இதை முன்னிட்டு இரண்டாவது ஜி-20 நிதி மற்றும் மத்திய வங்கிப் பிரதிநிதிகள் கூட்டம் பெங்களூருவில் இன்று தொடங்கியது. இதில் தொடக்க உரையாற்றிய தகவல் ஒலிபரப்புத்துறை அமைச்சர் அனுராக் சிங் தாக்கூர், இந்தியாவின் ஜி20 தலைமைத்துவம் மற்றும் ஒரே பூமி, ஒரே குடும்பம், ஒரே எதிர்காலம் என்பதை முன்னிறுத்தும் கொள்கைகள் குறித்து எடுத்துரைத்தார். உலகையே ஒரே குடும்பமாக பாவித்து, எதிர்காலத்திற்கான நம்பிக்கையை ஏற்படுத்துவதே இதன் நோக்கமாகும்.
அதே நேரத்தில், சர்வதேச சவால்களை எதிர்கொள்ள ஏதுவாக அனைத்து நாடுகளுடன் ஒருங்கிணைந்து தீர்வு காண்பதை இந்த ஒரே பூமி, ஒரே குடும்பம், ஒரே எதிர்காலம் என்னும் கருப்பொருள் உணர்த்துகிறது. கொரோனா பெருந்தொற்றால், உணவு, எரிசக்திப் பாதுகாப்பு, பணவீக்கம், கடன் பாதிப்புகள், பருவமாறுபாடு, அரசியல் ஸ்திரமற்றத் தன்மை ஆகியவற்றால் சர்வதேச பொருளாதாரம் பெரும் பாதிப்பை எதிர்கொண்டு வருவதை சுட்டிக்காட்டினார். இதனால் உலக நாடுகளின் வளர்ச்சிக்கான நடவடிக்கைகளில் பெரும் பின்னடைவு ஏற்பட்டிருப்பதாகவும் அவர் கூறினார்.
இந்த சவால்களுக்கு நிரந்தரத் தீர்வு காண்பதில் ஜி20 நாடுகள் முக்கியப் பங்காற்றும் எனவும், அதற்கு இந்த ஆலோசனைக் கூட்டம் பயனுள்ளதாக இருக்கும் எனவும் திரு அனுராக் சிங் தாக்கூர் தெரிவித்தார்.
ஜி20 நாடுகளின் நிதிக்கொள்கை சார்ந்த விவாதங்கள், பல்நோக்கு வளர்ச்சி வங்கிகளை பலப்படுத்துவதுடன் 21-ம் நூற்றாண்டின் சர்வதேச சவால்களை எதிர்கொள்வதற்கான நடவடிக்கைகளுக்கு நிதி ஒதுக்கீடு செய்வதற்கு உதவும் என்றும் குறிப்பிட்டார்.
பாதுகாப்பு அமைச்சகம்
37 கண்டோன்மென்ட் பகுதியிலும், 12 ராணுவ மருத்துவமனைகளிலும் ஆயுர்வேத மையங்களை தொடங்க ஆயுஷ் அமைச்சகத்துடன் பாதுகாப்பு அமைச்சகம் புரிந்துணர்வு ஒப்பந்தங்களை கையெழுத்திட்டுள்ளது
37 கண்டோன்மென்ட் பகுதியிலும், 12 ராணுவ மருத்துவமனைகளிலும் ஆயுர்வேத மையங்களை தொடங்க ஆயுஷ் அமைச்சகத்துடன் பாதுகாப்பு அமைச்சகம் புரிந்துணர்வு ஒப்பந்தங்களை கையெழுத்திட்டுள்ளது
குஜராத் மாநிலம் காந்தி நகரின் மகாத்மா மந்திரில் 2022 ஏப்ரல் 20 தொடங்கி 22 ஆம் தேதி வரை ஏற்பாடு செய்யப்பட்டுள்ள உலகளாவிய ஆயுஷ் முதலீடு மற்றும் புதிய கண்டுபிடிப்பு உச்சிமாநாட்டின் போது இந்த ஒப்பந்தங்கள் கையெழுத்தாயின. தொடக்க நிகழ்வில் பிரதமர் திரு நரேந்திர மோடி உரையாற்றினார். உலக சுகாதார நிறுவனத்தின் தலைமை இயக்குநர் உடனிருந்தார்.
இந்த ஒப்பந்தங்களில் ஆயுஷ் அமைச்சகத்தின் சிறப்பு செயலாளர் திரு பிரமோத் குமார் பதக், ராணுவ மருத்துவமனைகளின் கூடுதல் தலைமை இயக்குநர் திருமதி சோனம் யாங்தோல் ஆகியோர் கையெழுத்திட்டனர்.
கண்டோன்மென்ட் பகுதியில் வசிக்கும் ராணுவ வீரர்களின் குடும்பங்கள், இந்த மருத்துவமனையை சார்ந்திருக்கும் பொதுமக்கள் ஆகியோருக்கு ஆயுஷ் மையங்கள் பயனுடையதாக இருக்கும். இவை நாடுமுழுவதும் 2022 மே 1 –லிருந்து செயல்படும்.
தொழிலாளர் மற்றும் வேலைவாய்ப்பு அமைச்சகம்
பட்டதாரிகளை வேலைவாய்ப்பு அலுவலகத்தில் கட்டாயமாக பதிவு செய்ய வைக்கும் எந்த திட்டமும் அரசிடம் இல்லை.
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய தொழிலாளர் மற்றும் வேலைவாய்ப்பு இணை அமைச்சர் திரு. ராமேஸ்வர் தெலி, கீழ்காணும் தகவல்களை வெளியிட்டார் .
நாடு முழுவதும் உள்ள வேலைவாய்ப்பு அலுவலகங்களில் பட்டதாரிகள் தங்களை பதிவு செய்து கொள்வதை கட்டாயமாக்கும் திட்டம் எதுவும் அரசிடம் இல்லை. வேலைவாய்ப்பு தொடர்பான சேவைகளைப் பெறுவதற்காக நாடு முழுவதும் உள்ள வேலைவாய்ப்பு அலுவலகங்களில் பதிவு செய்து கொள்வது தன்னார்வமானது.
பணி சார்ந்த பல்வேறு சேவைகளை வழங்குவதற்காக தேசிய பணி சேவை  திட்டத்தை அமைச்சகம் செயல்படுத்தி வருகிறது. வேலை தேடுதல் மற்றும் பொருத்துதல், பணி ஆலோசனை, தொழில்சார் வழிகாட்டுதல், திறன் மேம்பாட்டு பாடப்பிரிவுகள் பற்றிய தகவல்கள் போன்றவை இவற்றில் அடங்கும். தேசிய பணி சேவை இணையதளத்தில்  இச்சேவைகள் ஆன்லைனில் கிடைக்கும்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1795068
(Visitor Counter : 134
பிரதமர் அலுவலகம்
தந்தேராஸ் தினத்தையொட்டி நாட்டு மக்களுக்குப் பிரதமர் வாழ்த்துத் தெரிவித்துள்ளார்
தந்தேராஸ் தினத்தையொட்டி நாட்டு மக்களுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார்.
“நாட்டு மக்கள் அனைவருக்கும் இனிய தந்தேராஸ் வாழ்த்துகள். தந்தேராஸ் சிறப்பு தினத்தையொட்டி அனைவருக்கும் வாழ்த்துகள்” என்று பிரதமர் டுவிட்டர் செய்தியில் குறிப்பிட்டுள்ளார்.
தகவல் மற்றும் ஒலிபரப்பு அமைச்சகம்
மெக்சிகோவில் பெண்களுக்கு எதிரான பாலின அடிப்படையிலான வன்முறையை திரையிடுகிறது ‘ரெட் ஷூஸ்’ திரைப்படம்
“இந்தப் படம் எனக்கு மிகவும் சிறப்பானது. இது என் மனதில் ஆழமான தாக்கத்தை ஏற்படுத்தியது. கைத்தட்டல்களை விட கலைஞர்களின் தனிப்பட்ட பயணம் எனக்கு மிகவும் முக்கியமானது”, மெக்சிகன் திரைப்படமான ரெட் ஷூஸின்  இயக்குனர் கார்லோஸ் ஐசெல்மேன் கைசர் கூறினார். தயாரிப்பாளர்கள் அலெஜான்ட்ரோ டி இகாசா மற்றும் கேப்ரியேலா மால்டோனாடோ மற்றும் முன்னணி நடிகை நடாலியா சோலியன் ஆகியோருடன், கோவாவில் நடைபெறும் இந்திய சர்வதேச திரைப்பட விழாவின் போது பத்திரிகை தகவல் அலுவலகம் நடத்திய ‘டேபிள் டாக்ஸ்’ அமர்வில் ஊடக பிரதிநிதிகளுடன் உரையாடும்போது அவர் இதை அதேரிவித்தர்.
53வது இந்திய சர்வதேச திரைப்பட விழாவில் தங்க மயில் விருதுக்கான சர்வதேசப் போட்டிப் பிரிவின் கீழ் போட்டியிடும் 15 படங்களில் மெக்ஸிகோவைச் சேர்ந்த ரெட் ஷூஸும் ஒன்று.
தனிமையில் வாழும் ஒரு விவசாயியின் வாழ்க்கை மற்றும் அவரது மகள் இறந்த செய்தி கிடைத்ததும் நடக்கும் நிகழ்வுகளைச் சுற்றி இந்த கதை சுழல்கிறது. விவசாயி தனது மகளின் உடலை வீட்டிற்கு கொண்டு வர, அறிமுகமில்லாத மற்றும் அன்னிய உலகில் தான் செல்ல முயற்சிப்பதை இக்கதை சித்தரிக்கிறது. பல விருதுகளுக்காக பரிந்துரைக்கப்பட்ட இத்திரைப்படம், வெனிஸ் சர்வதேச திரைப்பட விழாவில் பார்வையாளர் விருதுக்கான போட்டியில் இடம்பெற்றது குறிப்பிடத்தக்கது.
படத்தின் தயாரிப்பாளர் அலெஜான்ட்ரோ டி இகாசா கூறுகையில், படத்தில் ஒரு அற்புதமான கதை உள்ளது. "தொற்றுநோயின் போது நாங்கள் இத்திரைப்படத்தை எடுத்ததால் படப்பிடிப்பு சிக்கலாக இருந்தது என்றாலும், கார்லோஸுடன் பணியாற்றியது நன்றாக இருந்தது" என்று அவர் கூறினார்.
அறிமுக நடிகையாக தனது அனுபவத்தைப் பகிர்ந்து கொண்ட நடாலியா சோலியன், தான் எப்போதும் ஒரு திரைப்படத்தில் நடிக்க விரும்பியதாகவும், தனக்கு கிடைத்த இந்த வாய்ப்பு உற்சாகத்தை ஏற்படுத்தியது என்று கூறினார். “டச்சோ ஒரு இயல்பான நடிகர் என்பதால் அவருடன் பணியாற்ற ஆர்வமாக இருந்தேன். இயக்குனருக்கு தெளிவான மனநிலை கொண்டவர். இந்த திரைப்படம் ஒரு சிறப்பான அனுபவமாக எனக்கு இருந்தது”, என்று கூறினார்.
ஆயுஷ்
வடகிழக்கில் ஆயுஷ் நடவடிக்கைகளுக்கு ஊக்கமளிப்பதற்கான முக்கிய திட்டங்களை ஆயுஷ் அமைச்சர் திரு சர்பானந்த சோனோவால் அறிவித்தார்
வடகிழக்கில் பாரம்பரிய மருத்துவ செயல்முறைகளுக்கு பெரும் ஊக்கமளிக்கும் வகையிலான பல்வேறு நடவடிக்கைகளை மத்திய ஆயுஷ், துறைமுகங்கள், கப்பல் போக்குவரத்து மற்றும் நீர்வழிகள் அமைச்சர் திரு சர்பானந்த சோனோவால் கவுகாத்தியில் நடைபெற்ற மாநாடு ஒன்றில் இன்று அறிவித்தார்
ஆயுஷ் அமைப்புகளை வலுப்படுத்துவதற்காக நடைபெற்ற வடகிழக்கு மாநிலங்களின் ஆயுஷ் மற்றும் சுகாதார அமைச்சர்களின் மாநாட்டில் அசாம் முதல்வர் டாக்டர் ஹேமந்த் பிஸ்வ சர்மா தலைமை விருந்தினராக கலந்து கொண்டார்.
ஆயுஷ் மற்றும் மகளிர் & குழந்தைகள் மேம்பாட்டு இணை அமைச்சர் டாக்டர் முஞ்சப்பாரா மகேந்திரபாய் காலுபாய், அசாம், நாகாலாந்து மற்றும் சிக்கிமின் சுகாதார அமைச்சர்கள், மூத்த அதிகாரிகள் மற்றும் தொழில் துறை தலைவர்கள் மாநாட்டில் கலந்து கொண்டனர்.
தேசிய ஆயுஷ் திட்டத்தின் ஒரு பகுதியாக 1000 புதிய சுகாதார மற்றும் ஆரோக்கிய மையங்கள் வடகிழக்கு மாநிலங்களில் அமைக்கப்படும் என்று மத்திய அமைச்சர் அறிவித்தார். ஆயுஷ் முறைகளின் அடிப்படையில் முழுமையான ஆரோக்கிய அமைப்பை வழங்குவதே இம்மையங்களின் நோக்கமாகும். நாடு முழுவதும் மொத்தம் 12500 சுகாதார மற்றும் ஆரோக்கிய மையங்கள் அமைச்சகத்தால் நிறுவப்படும்.
ஆயுஷ் பாரம்பரிய மருந்துகளை பிரபலப்படுத்துவதற்காக தேசிய ஆயுஷ் திட்டத்தின் கீழ் 100 ஆயுஷ் மருந்தகங்கள் வடகிழக்கு பகுதியில் தொடங்கப்படும் என்றும் அமைச்சர் அறிவித்தார்.
கவுகாத்தியில் உள்ள அரசு ஆயுர்வேத கல்லூரியை உயர்சிறப்பு மையமாக மேம்படுத்த அரசு முடிவெடுத்துள்ளது. இதற்காக ரூ 10 கோடி ஒதுக்கப்படும். ஆயுஷ் கல்வி நிறுவனங்களை நிறுவுவதற்கான முன்மொழிதல்களை அமைச்சகத்திடம் சமர்ப்பிக்குமாறு அனைத்து வடகிழக்கு மாநிலங்களும் கேட்டுக்கொள்ளப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749919
மத்திய பணியாளர் தேர்வாணையம்
யுபிஎஸ்சி-யின் நவம்பர் 2021 தேர்வு முடிவுகள் வெளியீடு
மத்திய அரசுப் பணியாளர் தேர்வாணையமான யுபிஎஸ்சி-யால் நவம்பர் 2021-ல் நடத்தப்பட்ட ஆட்சேர்ப்புக்கான தேர்வு முடிவுகள் வெளியிடப்பட்டுள்ளன. தேர்வு செய்யப்பட்ட விண்ணப்பதாரர்களுக்கு தனித்தனியாக அஞ்சல் மூலம் தகவல் தெரிவிக்கப்படும்.
ஆயுஷ் துறையின் மருத்துவ அலுவலர், சுகாதாரம் மற்றும் குடும்ப நலத்துறையில் உயிரி வேதியியல் மற்றும் நரம்பியல் துறை உதவி பேராசியர்கள், பாதுகாப்புத் துறையில் முதுநிலை தொழில்நுட்ப அலுவலர் , மத்திய தடய அறிவியல் ஆய்வகத்தில் விஞ்ஞானி –பி , தொழிலாளர் மற்றும் வேலைவாய்ப்புத் துறையில் உதவி வேலைவாய்ப்பு அலுவலர் பதவிகளுக்கு நடத்தப்பட்ட தேர்வு முடிவுகளின் முழு விவரத்தை அறிந்து கொள்ள கீழ் காணும் இணையதளத்தை பார்க்கவும்.
பாதுகாப்பு அமைச்சகம்
விமானப்படை சங்கத்தின் வருடாந்திர தினம்
- சங்கத்தின் 43-வது ஆண்டு விழா இன்று கொண்டாடப்பட்டது . அதன் ஒரு பகுதியாக, சங்கத் தலைவர், ஏர் சீஃப் மார்ஷல் ஆர்.கே.எஸ்.பதாரியா  செப்டம்பர் 20ம் தேதியன்று காலை அனைத்து இந்திய வீரர்களின் சார்பாக தேசிய போர் நினைவுச்சின்னத்தில் மலர் வளையம் வைத்து, நாட்டிற்காக உயர்ந்த தியாகம் செய்த ஆயுதப்படை வீரர்களை கௌரவித்தார். இதைத் தொடர்ந்து புதுதில்லி சுப்ரதோ பூங்காவில் உள்ள அரங்கில் வருடாந்திர பொதுக் கூட்டம் நடைபெற்றது.
விமானப் படைத் தலைவர் ஏர் சீஃப் மார்ஷல் வி.ஆர்.சவுத்ரி சிறப்பு விருந்தினராகக் கலந்து கொண்டார். அப்போது முன்னாள் வீரர்களிடையே உரையாற்றிய அவர், கடந்த ஓராண்டில் இந்திய விமானப்படையின் சாதனைகள் மற்றும் எதிர் வரும் ஆண்டுகளில் சேவைக்கான எதிர்கால திட்டங்கள் குறித்து விளக்கினார். முன்னாள் வீரர்களின் துணிச்சல், கடின உழைப்பு மற்றும் தியாகத்தை அவர் பாராட்டினார். இதன் விளைவாக பல ஆண்டுகளாக விமானப்படையின் மதிப்பும் வலிமையும் அதிகரித்து வருகிறது. விமானப் படை சங்க நோக்கத்திற்காக தங்களை அர்ப்பணித்த மூன்று சிறந்த விமானப் படை வீரர்கள் கௌரவிக்கப்பட்டனர். இந்த கூட்டத்தில் பல ஓய்வு பெற்ற விமானப்படை தளபதிகள் மற்றும் பணியில் உள்ள அதிகாரிகளும் கலந்து கொண்டனர்.
விமானப் படை சங்கம் என்பது அரசு சாரா துறையில் உள்ள ஒரு பொதுநல அமைப்பாகும், இது விமானப் படை வீரர்கள் மற்றும் அவர்களின் குடும்பங்களின் நலனில் தீவிரமாக ஈடுபட்டுள்ளது. விதவைகள் மற்றும் ஆதரவற்ற குழந்தைகளின் துயர் துடைப்பதில் இச்சங்கம் மிகுந்த அர்ப்பணிப்புடன் செயல்பட்டு வருகிறது. இச்சங்கம் 1980 செப்டம்பர் 15 அன்று விமானப்படை மார்ஷல் அர்ஜன் சிங் டி.எஃப்.சி தலைமையில் நிறுவப்பட்டது. இது நாடு முழுவதும் இருபது கிளைகளைக் கொண்டுள்ளது. கூடுதலாக, இங்கிலாந்து மற்றும் ஆஸ்திரேலியாவில் இரண்டு கிளைகளைக் கொண்டுள்ளது. இது கிட்டத்தட்ட 92141 விமானப் படைவீரர் உறுப்பினர்களையும், 6190 வாழ்க்கைத் துணை உறுப்பினர்களையும் கொண்டுள்ளது.
சுகாதாரம் மற்றும் குடும்ப நலத்துறை அமைச்சகம்
டாக்டர் மன்சுக் மாண்டவியா, ரத்த தான அமிர்த பெருவிழாவின் ஒரு பகுதியாக இரத்த தானத்தைத் தொடங்கி வைத்தார்
“நமது செழுமையான கலாச்சார பாரம்பரியத்தைக் கருத்தில் கொண்டு, ரத்த தான அமிர்தப் பெருவிழாவின் ஒரு பகுதியாக நாடு தழுவிய மெகா தன்னார்வ ரத்த தான இயக்கத்தில் கலந்து கொண்டு, ரத்த தானம் செய்ய முன்வருமாறு அனைத்து குடிமக்களையும் கேட்டுக்கொள்கிறேன். ரத்த தானம் செய்வது தேசிய தேவையை பூர்த்தி செய்வதோடு மட்டுமல்லாமல் சமூகத்திற்கும் மனித குலத்திற்கும் ஒரு சிறந்த உன்னதமான சேவையாகும்’’ என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று புது தில்லி சப்தர்ஜங் மருத்துவமனையில் ரத்த தான முகாமில் ரத்த தானம் செய்யும் போது இவ்வாறு தெரிவித்தார்.
தன்னார்வ ரத்த தானத்தின் முக்கியத்துவத்தை வலியுறுத்திய அமைச்சர், “ விடுதலையின் அமிர்தப்பெருவிழாவைப்போல ரத்த தான அமிர்தப் பெருவிழாவும் பெரிய கொண்டாட்டங்களின் ஒரு பகுதியாகும். வழக்கமான ஊதியம் பெறாத தன்னார்வ ரத்த தானம் பற்றிய விழிப்புணர்வை அதிகரிப்பது, ரத்தம் அல்லது அதன் கூறுகள்  கிடைக்கக்கூடியதாகவும், அணுகக்கூடியதாகவும், பாதுகாப்பானதாகவும் இருப்பதை உறுதிசெய்வதை இந்த பிரச்சாரம் நோக்கமாகக் கொண்டுள்ளது. 2021 புள்ளிவிவரங்களின்படி, இந்தியாவின் ஆண்டுத் தேவை சுமார் 1.5 கோடி யூனிட்கள். ஒவ்வொரு இரண்டு வினாடிகளிலும், இந்தியாவில் ஒருவருக்கு ரத்தம் தேவைப்படுகிறது. நம் வாழ்நாளில் ஒவ்வொரு மூவரில் ஒருவருக்கும் ரத்தம் தேவைப்படுகிறது’’ என்று கூறினார். "தொழில்நுட்ப முன்னேற்றங்கள் இருந்தபோதிலும், ரத்தத்திற்கு மாற்று எதுவும் இல்லை, மேலும் 1 யூனிட் ரத்தம் மூன்று உயிர்களைக் காப்பாற்றும்" என்று டாக்டர் மாண்டவியா குறிப்பிட்டார்.
ரத்த தான முகாமில் கொடையாளர்களை டாக்டர் மாண்டவியா சந்தித்து அவர்களின் தன்னலமற்ற ரத்த தான செயலைப் பாராட்டினார். ரத்த தானம் தொடர்பான கட்டுக்கதைகளை நீக்கி, டாக்டர் மாண்டவியா, "ஒரு நபரின் உடலில் 5 - 6 லிட்டர் ரத்தம் உள்ளது. ஒவ்வொரு 90 நாட்களுக்கு ஒரு முறை  ரத்த தானம் செய்யலாம்" என்று கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1860053
நிலக்கரி அமைச்சகம்
வர்த்தக நிலக்கரி சுரங்கங்களின் முதல் நாள் ஏலம் உற்சாகத்துடன் தொடங்கியது
வர்த்தக நிலக்கரி சுரங்கங்களின் முதல் நாள் ஏலம் விண்ணப்பதாரர்களுக்கு இடையேயான வலுவான, அதேசமயம் ஆரோக்கியமான போட்டியுடன் தொடங்கியது.
இரண்டு கட்டங்களாக நடைபெறும் வர்த்தக நிலக்கரி சுரங்கங்களுக்கான ஏலத்தை மத்திய நிலக்கரி அமைச்சகம் 2020 ஜூன் 18 அன்று தொடங்கியது.
சமர்ப்பிக்கப்பட்ட தொழில்நுட்ப விண்ணப்பங்கள் பரிசீலிக்கப்பட்டு தகுதியுடைய விண்ணப்பதாரர்கள் அறிவிக்கப்பட்டனர். அதைத் தொடர்ந்து, வர்த்தக நிலக்கரி சுரங்கங்களுக்கான மின் ஏலம் இன்று காலை 11 மணிக்கு தொடங்கியது.
சில சுரங்கங்களுக்கான ஏலம் 3 முதல் 4 மணி நேரம் வரை நடைபெற்ற நிலையில் முதல் நாள் அன்றே பலத்த போட்டி நிலவியது. சந்தையில் நிலக்கரி சுரங்கங்களுக்குக்கான வலுவான தேவை இருப்பதை இது வெளிப்படுத்தியது.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669526
எரிசக்தி அமைச்சகம்
ஆர்இசி லிமிடெடும் தாஜ்சேட்ஸும் இணைந்து முன்னணியில் உள்ள சுகாதாரப் பணியாளர்களுக்கு சத்தான உணவை வழங்குகின்றன
நாடு முழுவதும் முக்கிய அரசு மருத்துவமனைகளில் உள்ள மருத்துவ பணியாளர்களுக்கும், அதேபோல் ஏழை தினக்கூலி தொழிலாளர்களுக்கும் உணவளிக்கும் திட்டத்தை மத்திய மின்துறை அமைச்சகத்தின் கீழ் செயல்படும் பொதுத் துறை நிறுவனமும், மிகப் பெரிய மின் நிதி நிறுவனங்களில் ஒன்றான ஆர்இசி லிமிடெட் முன்னணியில் கொண்டு செல்கிறது.
புதுதில்லி சப்தர்ஜங் மருத்துவமனையில் பணியாற்றும் மருத்துவ பணியாளர்களுக்கு சிறப்பு ஊட்டச்சத்து உணவுப் பொட்டலங்களை வழங்க, ஆர்இசி நிறுவனத்தின் கார்பரேட் சமூகப் பொறுப்பு பிரிவான  ஆர்இசி அறக்கட்டளை, தாஜ்சேட்ஸ்  நிறுவனத்துடன் இணைந்துள்ளது. புதுதில்லியின் முன்னணி சுகாதாரப் பணியாளர்களுக்கு நன்றி தெரிவிக்கும் விதத்தில், ஒவ்வொரு நாளும் 300 உணவுப் பொட்டலங்கள் வழங்கப்படுகின்றன. இந்த நடவடிக்கை மூலம் புதுதில்லியில், 18,000-க்கு மேற்பட்ட உணவுப் பொட்டலங்கள் வழங்கப்படவுள்ளன.
அதே நேரத்தில், ஆர்இசி பல்வேறு மாவட்ட நிர்வாகத்தினர், தொண்டு நிறுவனங்கள், மின் விநியோக நிறுவனங்களுடன்  இணைந்து நாடு முழுவதும் உள்ள ஏழை மக்களுக்கு சமைத்த உணவுகள் மற்றும் ரேஷன் பொருட்களை ஏற்கனவே வழங்கி கொண்டிருக்கிறது. இந்த நடவடிக்கை, தேசியளவிலான முடக்கம் தொடங்கிய போது ஆரம்பிக்கப்பட்டது. முடக்க காலம் முழுவதும் இந்த நடவடிக்கை தொடரும். மே 24, 2020ம் தேதி வரை, இந்த நிறுவனம் 4.58 லட்சம் கிலோ கிராம் உணவு தானியங்களையும், 1.26 லட்சம் உணவுப் பொட்டலங்களையும், 9,600 லிட்டர் கிருமிநாசினிகளையும், 3,400 பிபிஇ பாதுகாப்பு உடைகள் மற்றும் 83,000 முக கவசங்களையும் வழங்கியுள்ளது.
பாதுகாப்பு அமைச்சகம்
ஐஎன்எஸ் சுனய்னா கென்யாவின் மொம்பாசா பயணம்
‘ஓஷன் ரிங் ஆஃப் யோகா’ என்ற கருப்பொருளில் கடல்சார் அண்டை நாடுகளுடன் இருதரப்பு உறவுகளை வலுப்படுத்துவதற்காக ஐஎன்எஸ் சுனைனா கென்யாவின் மொம்பாசாவுக்கு ஜூன் 20 முதல் 23 வரை விஜயம் செய்தது. கப்பலை இந்திய தூதரகத்தின் பிரதிநிதிகள் வரவேற்றனர். கப்பல் கமாண்டிங் அதிகாரி, கென்யா கடற்படையின் துணைத் தளபதி பிரிகேடியர் ஒய் எஸ் அப்டியை அழைத்து, உலகை ஒன்றிணைக்கும் நோக்கில் யோகாவின் முக்கியத்துவத்தை எடுத்துரைத்தார். சர்வதேச யோகா தினமான ஜூன் 21 அன்று, இந்தியக் கடற்படை வீரர்கள் மற்றும் கென்ய பாதுகாப்புப் படையினரின் பங்கேற்புடன் ஒரு கூட்டு யோகா அமர்வு நடத்தப்பட்டது.
இரு கடற்படைகளுக்கும் இடையே கடல்சார் கூட்டாண்மை பயிற்சி நடத்தப்பட்டது. இந்திய மற்றும் கென்ய கடற்படையின் குழுவினர் தீயணைப்பு மற்றும் சேதக் கட்டுப்பாடு, போர்டிங் பயிற்சிகள் உள்ளிட்ட பயிற்சிகளை துறைமுக கட்டடத்தில் நடத்தினர்.
கென்ய பாதுகாப்புப் படைகளின் தலைமைப் பாதுகாப்புப் படைகளின் ஜெனரல் பிரான்சிஸ் ஒகோல்லாவின் மரியாதைக்குரிய வரவேற்பு, கடற்படைத் துணைத் தலைவர் வைஸ் அட்மிரல் சஞ்சய் மகிந்த்ருவால் சுனைனா கப்பலில் நடத்தப்பட்டது. இந்நிகழ்ச்சியில் நைரோபியில் உள்ள இந்தியத் தூதர் திருமதி நம்க்யா கம்பா கலந்து கொண்டார்.
இந்தியக் கடற்படையின் சமூக தொடர்பு மற்றும் சமூக நலனுக்காக, மொம்பாசாவில் உள்ள ஒரு அனாதை இல்லத்திற்கு பொருட்கள் விநியோகிக்கப்பட்டன.
எரிசக்தி அமைச்சகம்
பிரான்ஸ் பிரதிநிதி மத்திய மின்சாரம், புதிய மற்றும் புதுப்பிக்கத்தக்க எரிசக்தி துறை அமைச்சரை சந்தித்து சர்வதேச எரிசக்தி மாற்றத்தை அடைவதற்கான ஒருங்கிணைப்பு குறித்து விவாதித்தார்
மத்திய மின்சாரம், புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர் கே சிங்கை, பிரான்ஸ் வெளியுறவு அமைச்சர் கிரிசோலா சஜரோ போலோ ஜூன் 13 அன்று சந்தித்து சர்வதேச எரிசக்தி மாற்றத்தை அடைவதற்கான ஒருங்கிணைப்பு குறித்து விவாதித்தார். அவருடன் இந்தியாவுக்கான பிரான்ஸ் தூதர் இமானுவேல் லெனைன் சென்றிருந்தார்.
சர்வதேச எரிசக்தி மாற்றம், சூரிய எரிசக்தி ஆகியவற்றை அடைவதற்கான ஒருங்கிணைப்பு குறித்து முக்கியமாக விவாதித்தனர்.
அப்போது பேசிய மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தித் துறை அமைச்சர், சர்வதேச சூரிய கூட்டமைப்பு மேலும் பல சூரிய எரிசக்தித் திட்டங்களை மேற்கொள்ள வேண்டிதன் அவசியம் என்று கூறினார். பொருளாதார ரீதியாக வலிமையாக உள்ள நாடுகள், புதுப்பித்தக்க எரிசக்திக்கான நிதிகளை தாமே ஏற்படுத்திக்கொள்ளும் என்றும், நிதி தேவைப்படும் பொருளாதார ரீதியாக நலிவடைந்துள்ள நாடுகளுக்கு நாம் உதவ வேண்டும் என்றும் தெரிவித்தார்.
ஆப்பிரிக்கா கண்டத்தில் சுமார் 50 சதவீத பகுதிகளில் மின்சார வசதி கிடையாது என்பது குறித்து இரு தரப்பினரும் விவாதித்தனர். எரிசக்தி மாற்றத்திற்கிடையே, அனைவருக்கும் எரிசக்தி கிடைப்பதை உறுதி செய்யவேண்டும் என்று திரு ஆர் கே சிங் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932198
----------
AD/IR/RS/GK
(Visitor Counter : 76
பிரதமர் அலுவலகம்
உத்தராகண்ட் ஹர்ஸிலில் ராணுவ வீரர்களுடன் பிரதமர் தீபாவளி கொண்டாடினார்
உத்தராகண்ட் ஹர்ஸிலில் இந்திய இராணுவம் மற்றும் இந்திய-திபெத்திய எல்லை காவல்படை வீரர்களுடன் பிரதமர் திரு. நரேந்திர மோடி இன்று தீபாவளியைக் கொண்டாடினார்.
இவர்களுக்கு வாழ்த்து தெரிவித்த பிரதமர், தொலைதூரத்தில் உள்ள பனிமலைகளில் இவர்கள் செய்யும் முழு ஈடுபாட்டுடனான பணியினால் நம் நாடு வலுவடைகிறது, மேலும், 125 கோடி இந்தியர்களின் எதிர்காலமும் கனவும் பாதுகாக்கப்படுகிறது என்று கூறினார். தீபாவளிப் பண்டிகை ஒளிகளின் திருவிழா, அது நல்ல ஒளியைப் பரப்பி, பயத்தை மறையச்செய்கிறது. இந்த வீரர்கள் அவர்களின் கடமை மற்றும் ஒழுக்கத்தின் மூலம் மக்களிடையே பாதுகாப்பு உணர்வை ஏற்படுத்தி பயத்தை நீக்குகின்றனர்.
தான் குஜராத்தின் முதல் அமைச்சராக பதவி ஏற்ற காலத்தில் இருந்தே தீபாவளி அன்று ராணுவ வீரர்களை சந்தித்து வருவதை பிரதமர் நினைவு கூர்ந்தார். சில ஆண்டுகளுக்கு முன்பு, கைலாஷ் மானசரோவர் யாத்திரையில் தான் பங்கேற்றபோது இந்திய-திபெத்திய எல்லை காவல்படை வீரர்களுடன் தான் கலந்துரையாடியது குறித்தும் அவர் எடுத்துரைத்தார். பாதுகாப்பு துறையில் இந்தியா மிகவேகமாக முன்னேறிவருகிறது என்று பிரதமர் கூறினார். மேலும், முன்னாள் வீரர்களுக்காக “ஒரு பதவி ஒரு ஓய்வூதியம்” உட்பட மேற்கொள்ளப்பட்ட பல்வேறு நலத் திட்டங்கள் குறித்தும் அவர் பேசினார்.
ஐக்கிய நாடுகள் அமைப்பின் அமைதி ஏற்படுத்தும் நடவடிக்கைகளில், இந்திய ஆயுதப் படை உலகெங்கிலும் இருந்து பாராட்டுகளைப் பெற்று வருகிறது என்று பிரதமர் குறிப்பிட்டார்.
பிரதமர் வீரர்களுக்கு இனிப்பு வழங்கினார். மேலும், சுற்றுபுறத்தில் இருந்து அவருக்கு தீபாவளி வாழ்த்து தெரிவிக்க வந்திருந்த மக்களிடமும் பிரதமர் உரையாடினார்.
பிரதமர் அலுவலகம்
மீலாது நபியை முன்னிட்டு மக்களுக்கு பிரதமர் வாழ்த்து
மீலாது நபி பண்டிகையை முன்னிட்டு பிரதமர் திரு நரேந்திர மோடி மக்களுக்கு வாழ்த்துத் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்;
“மீலாது நபி வாழ்த்துகள். எப்போதும் அமைதி மற்றும் வளம் பெருகட்டும். கருணை மற்றும் சகோதரத்துவம் நிலவட்டும். ஈத் முபாரக்!” என்று குறிப்பிட்டுள்ளார்.
விவசாயத்துறை அமைச்சகம்
முக்கிய பயிர்களின் உற்பத்தி குறித்த மூன்றாவது முன்கூட்டிய மதிப்பீடுகளை மத்திய அமைச்சர் திரு.நரேந்திர சிங் தோமர் வெளியிட்டார்
2022-23 விவசாய ஆண்டின் முக்கிய பயிர்களின் உற்பத்தி குறித்த மூன்றாவது முன்கூட்டிய மதிப்பீடுகள் மத்திய வேளாண்மை மற்றும் விவசாயிகள் நல அமைச்சகத்தால் வெளியிடப்பட்டுள்ளன. இந்நிகழ்ச்சியில் பேசிய மத்திய வேளாண்மை மற்றும் விவசாயிகள் நலத்துறை அமைச்சர் திரு.நரேந்திர சிங் தோமர், நடப்பு வேளாண் ஆண்டில் 3305.34 லட்சம் டன் உணவு தானியம் உற்பத்தி செய்யப்பட்டிருக்குமென மதிப்பிடப்பட்டுள்ளதாகக் கூறினார். விவசாயிகளின் கடின உழைப்பால் வேளாண் துறை நாளுக்கு நாள் வளர்ச்சியடைந்து வருவதாக அவர் கூறினார்.
உணவு தானியங்கள் – 3305.34 லட்சம் டன் 
அரிசி – 1355.42 லட்சம் டன் 
கோதுமை - 1127.43 லட்சம் டன் 
கம்பு - 111.66 லட்சம் டன்
மக்காச்சோளம் – 359.13 லட்சம் டன் 
மொத்த பருப்பு வகைகள் - 275.04 லட்சம் டன்
எண்ணெய் வித்துக்கள் – 409.96 லட்சம் டன்
பருத்தி – 343.47 லட்சம் பேல்கள் 
கரும்பு - 4942.28 லட்சம் டன்கள் 
2022-23 ஆம் ஆண்டிற்கான மூன்றாவது முன்கூட்டிய மதிப்பீடுகளின்படி, நாட்டின் மொத்த உணவு தானிய உற்பத்தி 3305.34 லட்சம் டன்னாக மதிப்பிடப்பட்டுள்ளது. இது முந்தைய ஆண்டான 2021-22-ம் ஆண்டுடன் ஒப்பிடும்போது 149.18 லட்சம் மெட்ரிக் டன் அதிகமாகும்.
2022-23-ம் ஆண்டில் அரிசியின் மொத்த உற்பத்தி  1355.42 லட்சம் மெட்ரிக் டன் என மதிப்பிடப்பட்டுள்ளது. இது முந்தைய ஆண்டை விட 60.71 லட்சம் டன் அதிகம்.
நாட்டில் கோதுமை  உற்பத்தி 1127.43 லட்சம் மெட்ரிக் டன் என மதிப்பிடப்பட்டுள்ளது, இது முந்தைய ஆண்டு உற்பத்தியை விட 50.01 லட்சம் மெட்ரிக் டன் அதிகமாகும்.
புள்ளியியல் மற்றும் திட்ட அமலாக்கம் அமைச்சகம்
2022 ஜூன் 29 அன்று புள்ளியியல் தினம் 2022 கொண்டாடப்படவுள்ளது
பொருளாதார திட்டமிடல் மற்றும் புள்ளியியல் துறைக்கு மறைந்த பேராசிரியர் பிரசந்த சந்திர மகாலனோபிஸ் வழங்கிய மதிப்புமிகு பங்களிப்பை அங்கீகரிக்கும் விதமாக அவரது பிறந்த நாளான ஜூன் 29 ஒவ்வொரு ஆண்டும் புள்ளியியல் தினமாக மத்திய அரசால் கொண்டாடப்பட்டு வருகிறது. நாட்டின் சமூக-பொருளாதார திட்டமிடல், வளர்ச்சிக்கான கொள்கை வகுத்தல் ஆகியவற்றில் புள்ளியியலின் பங்களிப்பும், முக்கியத்துவமும் குறித்து பொதுமக்களிடையே குறிப்பாக இளம் தலைமுறையினர் இடையே விழிப்புணர்வை ஏற்படுத்தியது புள்ளியியல் தினத்தின் முக்கிய நோக்கமாகும்.
ஒவ்வொரு ஆண்டும் தேசிய முக்கியத்துவம் வாய்ந்த மையப்பொருளில் இந்த விழா கொண்டாடப்படும். இந்த ஆண்டு ‘நீடித்த வளர்ச்சிக்கான தரவுகள்’ என்பது மையப்பொருளாக தெரிவு செய்யப்பட்டுள்ளது. இந்த நிகழ்வு நேரடியாகவும், இணையதளம் வழியாகவும் புள்ளியியல் நடத்தப்படுகிறது. இதில் புள்ளியியல் மற்றும் திட்டஅமலாக்க அமைச்சக இணையமைச்சர்  பெருநிறுவனங்கள் அமைச்சக இணையமைச்சர் திரு ராவ் இந்தர்ஜித் சிங் தலைமை விருந்தினராக கலந்துகொள்வார்.
தேசிய புள்ளியியல் ஆணைய தலைவர் பேராசிரியர் விமல் குமார் ராய், இந்திய தலைமை புள்ளியியலாளரும், புள்ளியியல் மற்றும் திட்ட அமலாக்க அமைச்சகத்தின் செயலாளருமான டாக்டர் ஜி பி சமந்தா, இந்திய புள்ளியியல் கல்வி கழகத்தின் இயக்குனர் பேராசிரியர் சங்கமித்ரா பண்டோபாத்யாய் ஆகியோரும் இந்த நிகழ்வில் பங்கேற்று உரையாற்றுவார்கள்.
2022-க்கான அதிகாரப்பூர்வ புள்ளியியல் துறையில் பேராசிரியர் பி சி மகாலனோபிஸ் தேசிய விருது, புள்ளியியல் துறையில் வாழ்நாள் பங்களிப்பு செய்தவர்களுக்கான பேராசிரியர் பி வி சுகத்மே தேசிய விருது ஆகியவை இந்த நிகழ்வில் அறிவிக்கப்படும். இந்த ஆண்டுக்கான மையப்பொருள் குறித்து நிகழ்விடத்திலேயே கட்டுரை போட்டியில் பங்கேற்று வெற்றி பெறுவோரும் நிகழ்வில் பாராட்டப்படுவார்கள்.
கப்பல் போக்குவரத்து அமைச்சகம்
துறைமுகங்களின் புதுப்பிக்கத்தக்க எரிசக்தியின் பங்கு 60 சதவீதமாக அதிகரிக்கப்படும்: திரு சர்பானந்த சோனாவால்
வ.உ.சிதம்பரனார் துறைமுகம் உள்பட 3 பெரிய துறைமுகங்கள் ஹைட்ரஜன் மையங்களாக உருவாக்கப்படும்: திரு சோனாவால்
துறைமுகங்கள், கப்பல் போக்குவரத்து மற்றும் நீர்வழி அமைச்சகத்தின் ஆலோசனைக் குழுக் கூட்டம் மும்பையில் இன்று நடைபெற்றது. பசுமைத் துறைமுகம், பசுமைக் கப்பல் போக்குவரத்து என்ற தலைப்பிலான இந்த விவாதத்தில் மத்திய துறைமுகங்கள், கப்பல் போக்குவரத்து மற்றும் நீர்வழித்துறை அமைச்சர் திரு சர்பானந்த சோனாவால், இணையமைச்சர் திரு சாந்தனு தாக்கூர், நாடாளுமன்ற உறுப்பினர்கள் திரு ஜி. அரவிந்த் சாவந்த், திரு மனோஜ் கோட்டக், திருமதி கீதா விஸ்வநாத் வங்கா, அமைச்சகத்தின் செயலர் திரு சுதான்சு பந்த் உள்ளிட்டோர் கலந்து கொண்டு கருத்துக்களை தெரிவித்தனர்.
பசுமைக் கப்பல் போக்குவரத்து முன்முயற்சியின் கீழ், 2030 பெரிய துறைமுகங்கள், பசுமை வாயுக்களை உமிழ்வதை குறைக்கும் பல்வேறு நடவடிக்கைகளில் ஈடுபட்டு வருகின்றன. மாற்று எரிபொருட்களை பயன்படுத்துதல், சுற்றுச்சூழலுக்கு உகந்த வசதிகளை ஏற்படுத்துதல், சூரியசக்தி காற்றாலை உள்ளிட்ட புதுப்பிக்கத்தக்க எரிசக்தி வளங்களை பயன்படுத்துதல் ஆகியவை இதில் அடங்கும். இத்தகைய நடவடிக்கைகள் நாட்டில் உள்ள பல பெரிய துறைமுகங்களில் மேற்கொள்ளப்படுகின்றன.
கூட்டத்தில் உரையாற்றிய அமைச்சர் திரு சர்பானந்த சோனாவால், மத்திய துறைமுகங்கள் கப்பல் போக்குவரத்து அமைச்சகம் அதன் முக்கிய பெரிய துறைமுகங்களில் புதுப்பிக்கத்தக்க எரிசக்தியின் அளவை 60 சதவீதமாக உயர்த்த உத்தேசித்துள்ளது. தற்போது இந்த துறைமுகங்களில் 10 சதவீதம் அளவுக்கு புதுப்பிக்கத்தக்க எரிசக்தி பயன்படுத்தப்பட்டு வருகிறது. சரக்கு கையாளுதலில் கார்பன் உமிழ்வைக் குறைப்பதை நோக்கமாகக் கொண்டு துறைமுகங்கள் செயல்பட்டு வருவதாகக் கூறிய அமைச்சர் 2030-ம் ஆண்டுக்குள் இதனை வெகுவாக குறைக்க நடவடிக்கை எடுக்கப்படும் என்றார். பிரதமர் வெளியிட்ட கடல்சார் கண்ணோட்ட ஆவணம் 2030, நீடித்த கடல்சார் துறை மற்றும் எழுச்சிமிகு நீலப்பொருளாதாரத்தின் பத்து ஆண்டு கால செயல்பாட்டு ஆவணமாக இருக்கும் என்று அவர் கூறினார்.
தேசிய ஹைட்ரஜன் இயக்கத்தை செயல்படுத்த அமைச்சகம் உத்தேசித்துள்ளது என்று கூறிய அமைச்சர், பாரதிப் துறைமுகம், தீன்தயாள் துறைமுகம், வ.உ.சிதம்பரனார் துறைமுகம் ஆகியவை இதற்காக அடையாளம் கண்டறியப்பட்டுள்ளதாகக் கூறினார். 2030-ம் ஆண்டுக்குள் பசுமை ஹைட்ரஜன் உற்பத்தி, சேமிப்பு, கையாளுதலில் ஹைட்ரஜன் மையங்களாக உருவெடுக்கும் என்றார் அவர்.